Yhdysvaltain Grand Prix 1984

Yhdysvaltain Prix 1984 tai Dallasin Grand Prix 1984 oli Formula 1 -sarjan osakilpailu, joka ajettiin 8. heinäkuuta 1984 Fair Parkissa Dallasissa Yhdysvalloissa. Kilpailun voitti Williamsilla ajanut Keke Rosberg, jolle voitto oli kauden ensimmäinen.

Aika-ajo

Aika-ajon nopein oli Nigel Mansell Lotuksellaan. Hän kiersi radan ajassa 1.37,41, joka merkitsi keskinopeutta 144,719 km/h. Seuraavat lähtöruudut valloittivat Elio de Angelis, René Arnoux, Niki Lauda ja Ayrton Senna. Keijo Rosberg oli kahdeksanneksi nopein.Helsingin Sanomat 8.7.1984

KilpailuHelsingin Sanomat 7.7.1984Helsingin Sanomat 9.7.1984

Kilpailussa oli tarkoitus ajaa 78 kierrosta eli 304 kilometriä tai kaksi tuntia riippuen siitä kumpi tulisi ensinnä täyteen. Huonokuntoisen radan vuoksi kilpailussa ajettiin vain 68 kierrosta. Kuljettajien mielestä Dallasin katurata oli kuoppainen ja vaarallisen ahdas. Sateen sattuessa uusi asfalttikin olisi ollut liukas. Radan kuopat ja Dallasin yllä leijunut 40 asteen kuumuus tekivät kilpailusta raskaan ajettavan.

Paalupaikalta lähtenyt Mansell siirtyi heti kärkeen. Toiseksi ehti Derek Warwick, joka yritti ohitusta kahdeksannella kierroksella, mutta hän päätyi rengaskasaan ja keskeyttämiseen. Tämän jälkeen kärjessä ajoivat Mansell, Lauda ja de Angelis. Kilpailun puolivälissä johdossa ajoi edelleen Mansell, mutta toiseksi oli kirinyt Rosberg. Tässä vaiheessa oli kuusi kilpailijaa keskeyttänyt kilpailun.

Viisi kärkimiestä oli kolmen sekunnin sisällä. Rosberg putosi vähäksi aikaa kolmanneksi, mutta sitten hän ampaisi Mansellin ja Prostin ohi kärkeen. Rosberg sai tehtyä pientä kaulaa, mutta Prost ja de Angelis seurasivat. Kierroksella 50 Prost siirtyi johtoon ja Rosberg jäi toiseksi René Arnouxin seuratessa kolmantena. Tässä vaiheessa 11 autoa oli keskeyttänyt. Sitten Prostin auto teki tenän ja hän ajoi radan sivuun. Rosberg sai näin kärkipaikan helposti, eikä hän enää luopunut siitä. Rosberg otti uransa kolmannen Grand Prix -voiton todella kuumissa olosuhteissa.

Erikoinen tapahtuma sattui viimeisellä kierroksella kun Nigel Mansell ajoi kolarin ja lähti työntämään autoaan kohti maalilinjaa. Kuumuuden ja fyysisen rasituksen takia Mansell pyörtyi radalle. Hän ei kuitenkaan loukkaantunut tai jäänyt auton alle. Mansell ei päässyt maaliin asti, mutta sijoittui silti kuudenneksi.

 Tulokset 

 Sija  Nro  Kuljettaja  Talli  Kierrokset  Aika/keskeytys  Lähtöruutu  Pisteet 1 6  Keke Rosberg Williams-Honda 67 2.01.22,617 8 9 2 28  René Arnoux Ferrari 67 + 22,464 4 6 3 11  Elio de Angelis Lotus-Renault 66 + 1 krs. 2 4 4 5  Jacques Laffite Williams-Honda 65 + 2 krs. 24 3 5 24  Piercarlo Ghinzani Osella-Alfa Romeo 65 + 2 krs. 18 2 6 12  Nigel Mansell Lotus-Renault 64 Vaihdelaatikko 1 1 7 2  Corrado Fabi Brabham-BMW 64 + 3 krs. 11   8 14  Manfred Winkelhock ATS-BMW 64 + 3 krs. 13   Kesk. 8  Niki Lauda McLaren-TAG 60 Ulosajo 5   Kesk. 7  Alain Prost McLaren-TAG 56 Ulosajo 7   Kesk. 18  Thierry Boutsen Arrows-BMW 55 Ulosajo 20   Kesk. 27  Michele Alboreto Ferrari 54 Ulosajo 9   Kesk. 17  Marc Surer Arrows-BMW 54 Ulosajo 22   Kesk. 19  Ayrton Senna Toleman-Hart 47 Kytkin 6   Kesk. 10  Jonathan Palmer RAM-Hart 46 Sähköt 25   Kesk. 1  Nelson Piquet Brabham-BMW 45 Ulosajo 12   Kesk. 15  Patrick Tambay Renault 25 Ulosajo 10   Kesk. 20  Johnny Cecotto Toleman-Hart 25 Ulosajo 15   Kesk. 26  Andrea de Cesaris Ligier-Renault 15 Ulosajo 16   Kesk. 21  Huub Rothengatter Spirit-Hart 15 Polttoainevuoto 23   Kesk. 22  Riccardo Patrese Alfa Romeo 12 Ulosajo 21   Kesk. 16  Derek Warwick Renault 10 Ulosajo 3   DSQ 4  Stefan Bellof Tyrrell-Ford 9 Hylättiin 17   Kesk. 23  Eddie Cheever Alfa Romeo 8 Ulosajo 14   Kesk. 25  François Hesnault Ligier-Renault 0 Ulosajo 19   DNQ 3  Martin Brundle Tyrrell-Ford        

 Muuta 

Paalupaikka: Nigel Mansell – 1.37,041
Nopein kierros: Niki Lauda – 1.45,353 (kierroksella 22)
Kilpailu lopetettiin, kun kahden tunnin aikaraja täyttyi.
Ensimmäinen ja ainoa Fair Parkin radalla ajettu Grand Prix
Niki Laudan 150:s Grand Prix
Michele Alboreto 50:s Grand Prix
Piercarlo Ghinzani ensimmäiset ja ainoat MM-pisteet
Nigel Mansellin ensimmäinen paalupaikka
Lotus-tallin 90:s paalupaikka
Corrado Fabin paras sijoitus (7.sija)
Jacques Laffite herätti huomiota ilmestyessään varikolle yöpuvussa, koska kilpailun aikatauluja oli yllättäen muutettu.
Lauda ja Alain Prost keskeyttivät kilpailun, mutta he saivat Laffitelta kyydin takaisin varikolle.
Keke Rosberg käytti helteisten olosuhteiden vuoksi kypäränsä alla päätä varten käytettyä vesijäähdystä, mikä oli ollut käytössä NASCAR:issa. 
Dallas -televisiosarjan näyttelijät Larry Hagman ja Linda Gray osallistuivat kilpailuviikonloppuun lipunheiluttajina ja palkintojenjakajina.

 Lähteet 

Luokka:Formula 1 -kausi 1984
Luokka:Yhdysvaltain Grand Prix
Luokka:Dallasin urheilu